**রবিন আর্নল্ড স্মিথ** (ইংরেজি: Robin Smith; জন্ম: ১৩ সেপ্টেম্বর, ১৯৬৩) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম ব্যাটসম্যান **রবিন স্মিথ** ১৯৮৮ থেকে ১৯৯৬ সময়কালে টেস্ট ও একদিনের আন্তর্জাতিকে অংশগ্রহণ করেছেন।

প্রথম-শ্রেণীর ক্রিকেটে নাটাল, কাউন্টি ক্রিকেটে হ্যাম্পশায়ার ও মেরিলেবোন ক্রিকেট ক্লাবে খেলেছেন তিনি।

প্রারম্ভিক জীবন
---------------

*জজ* বা *জাজি* ডাকনামে পরিচিত ছিলেন স্মিথ। শৈশবেই বিচারক হবার আকাঙ্ক্ষা থেকে তার চুল লম্বা রাখতে শুরু করেন বলেই এ নামকরণ হয়। তার বড় ভাই ক্রিস স্মিথের ন্যায় তিনিও দক্ষিণ আফ্রিকার বর্ণবাদবৈষম্যনীতির কারণে আন্তর্জাতিক ক্রিকেট অঙ্গনে নিজ দেশের হয়ে খেলা থেকে বঞ্চিত হয়েছেন। ফলশ্রুতিতে তার ইংরেজ পিতা-মাতার পরিচয়ে ইংল্যান্ডের পক্ষে খেলার সুযোগ পান।

কাউন্টি ক্রিকেট
---------------

১৯৮৮ সালের শিরোপা জয়ের পর হ্যাম্পশায়ার দল ১৯৯২ সালে পুনরায় বেনসন এন্ড হেজেস কাপের শিরোপা পায়। লর্ডসের চূড়ান্ত খেলায় তারা কেন্টকে ৪১ রানে পরাজিত করে। দলের এ সাফল্যে রবিন স্মিথের দায়িত্বশীল ৯০ রান এবং ম্যালকম মার্শাল ও শন উদালের তিন উইকেটপ্রাপ্তি মূখ্য ভূমিকা পালন করেছিল।

আন্তর্জাতিক ক্রিকেট
-------------------

১৯৮৮ থেকে ১৯৯৬ সময়কালের মধ্যে ইংল্যান্ডের হয়ে এগারোটি টেস্ট সিরিজ ও বিদেশে ছয়টি সিরিজে অংশগ্রহণ করেছেন স্মিথ। ফাস্ট বোলিংয়ের বিপক্ষে দারুণ লড়াকু মনোভাবের জন্য তিনি তার বিশেষ যোগ্যতার পরিচয় দিয়েছেন। বিশেষ করে তিনি বলকে স্কয়ার-কাট করতেন সাবলীল ভঙ্গীমায়। ১৯৮৮ সালে হেডিংলিতে অনুষ্ঠিত টেস্টের মাধ্যমে তার অভিষেক ঘটে। দক্ষিণ আফ্রিকান বংশোদ্ভূত সহ-খেলোয়াড় অ্যালান ল্যাম্বকে সাথে নিয়ে শতরানের জুটি গড়েন। ঐ সময়ের টেস্ট পরাশক্তি হিসেবে বিবেচিত ওয়েস্ট ইন্ডিজের ফাস্ট বোলারদের দাপুটে প্রভাবে অল্প কয়েকটি সেঞ্চুরির একটি ছিল এটি। পরবর্তী গ্রীষ্মে ১৯৮৯ মৌসুমে অনুষ্ঠিত অ্যাশেজ সিরিজে অস্ট্রেলিয়ার বিপক্ষে তিনি দু’টি শতক করেন। ট্রেন্ট ব্রিজের দ্বিতীয় শতকটি তিন উইকেট পতনের পর হয়। তিনি বেশকিছু আক্রমণাত্মক শট খেলেন; বিশেষ করে মার্ভ হিউজের উপর ৪-০-৩৮-০ চড়াও হন।

ব্রায়ান লারা’র রেকর্ড সৃষ্টিকারী ৩৭৫ রানের জবাবে অ্যান্টিগুয়ায় অনুষ্ঠিত ওয়েস্ট ইন্ডিজের বিপক্ষে তিনি তার সর্বোচ্চ টেস্ট রান ১৭৫ সংগ্রহ করেন। ফাস্ট বোলারদের উপর রাজত্ব, আক্রমণাত্মক বোলিংয়ে স্বাচ্ছন্দ্যে খেললেও তুলনামূলকভাবে ধীরগতির বোলিং বিশেষ করে শেন ওয়ার্নের বিপক্ষে তিনি মোটেও সুবিধা করতে পারেননি।

২০০৩ সালে রবিন স্মিথ দীর্ঘ ২৩ বছর ক্লাব থেকে সকল স্তরের ক্রিকেট খেলা থেকে নিজেকে বিরত রাখার কথা ঘোষণা করেন।

তথ্যসূত্র
---------

1. 1 2 3  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 152–153। আইএসবিএন 1-869833-21-X। সংগ্রহের তারিখ ২৮ এপ্রিল ২০১১।
2. ↑  Smith finds right time, BBC Sport, Retrieved 3 May 2009
3. ↑  "Robin Smith retires"। ESPNcricinfo। ১২ সেপ্টেম্বর ২০০৩। সংগ্রহের তারিখ ৩০ আগস্ট ২০০৯।

আরও দেখুন
---------

* ইয়ান বোথাম
* ইংল্যান্ড ক্রিকেট দল
* উইজডেন বর্ষসেরা ক্রিকেটার
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ক্রিকেটআর্কাইভে রবিন স্মিথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ইএসপিএনক্রিকইনফোতে রবিন স্মিথ উইকিউপাত্তে এটি সম্পাদনা করুন (ইংরেজি)


| ক্রীড়া অবস্থান |
| --- |
|
| পূর্বসূরীজন স্টিফেনসন | **হ্যাম্পশায়ার ক্রিকেট অধিনায়ক**১৯৯৮–২০০২ | উত্তরসূরীজন ক্রলি |
|

| * দে
* স
ইংল্যান্ড দল – ১৯৯২ ক্রিকেট বিশ্বকাপ (রানার্স-আপ) |
| --- |
| 
* ১ গুচ (অঃ)
* ২ বোথাম
* ৩ ডিফ্রিটাস
* ৪ ফেয়ারব্রাদার
* ৫ হিক
* ৬ ইলিংওয়ার্থ
* ৭ ল্যাম্ব
* ৮ লুইস
* ৯ প্রিঙ্গল
* ১০ রিভ
* ১১ স্মল
* ১২ স্মিথ
* ১৩ স্টুয়ার্ট (উইঃ)
* ১৪ টাফনেল

 | ইংল্যান্ড |

| * দে
* স
ইংল্যান্ড দল – ১৯৯৬ ক্রিকেট বিশ্বকাপ |
| --- |
| 
* ১ অ্যাথারটন (অঃ)
* ২ কর্ক
* ৩ ডিফ্রিটাস
* ৪ ফেয়ারব্রাদার
* ৫ গফ
* ৬ হিক
* ৭ মার্টিন
* ৮ ইলিংওয়ার্থ
* ৯ রাসেল (উইঃ)
* ১০ এনএমকে স্মিথ
* ১১ আরএ স্মিথ
* ১২ স্টুয়ার্ট (উইঃ)
* ১৩ থর্প
* ১৪ হোয়াইট

 | ইংল্যান্ড |
| ডারমট রিভকে আঘাতপ্রাপ্তি মোকাবেলায় অন্তর্ভূক্ত করা হয়। |

প্রবেশদ্বার: ক্রিকেট জীবনী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |